ร้านอาหารญี่ปุ่นไซส์เล็กย่านข้าวสาร กับคุณภาพและความอร่อยที่แตกต่าง ราคาดีเชียว  ร้านตกแต่งเรียบง่ายแบบญี่ปุ่น 

เริ่มจากเมนูก่อนเลย จะทานให้อิ่มก้อได้ จะทานเล่นจิบเบียร์ก้อเวิร์คเลย ทานมาอร่อยทุกจานนะ แค่มากน้อยก็ว่ากันไปตามความชอบของแต่ละคน

ล็อปสเตอร์ (ตัวละ 795): มีแบบซาชิมิ กับนึ่งมาทั้งตัว วันนี้เลือกเป็นนึ่ง ไม่ผิดหวังค่ะ เนื้อสดนึ่งมากำลังอร่อยสดและหวานมาก ทานกับน้ำจิ้มซีฟู๊ดของทางร้าน อร่อยสุดๆ ทางร้านเคาะเปลือกและจัดวางมาแบบให้ทานได้ง่ายมากเลย จานนี้ฟินเว่อร์

นอกจากน้ำจิ้มซีฟู๊ดแล้ว  ร้านนี้ยังทำน้ำจิ้มได้อร่อยทุกอย่างเลย เมนูไหนมีน้ำจิ้ม มีซอสมาด้วยอร่อยทุกตัวเลย ชื่นชมมากในจุดนี้ 

สเต็กเนื้อสันนอก (385):  สุก medium ราดซอสพริกไทยดำด้านบนมาพอประมาณ เห็นว่าร้านใช้เป็นเนื้อ australian wagyu เนื้อติดมัน นุ่มอร่อยมากอ่ะ รสชาติดีเลยไม่ต้องจิ้มน้ำจิ้มยังได้ แต่ทางร้านก้อเสริฟซอสมาให้จิ้มเพิ่มอีก 3 ตัว อร่อยทุกอย่างเลย ตอนนี้เริ่มจิ้มน้ำจิ้มกันมั่วซั่วกับจานอื่นด้วยเพราะจิ้มทานกับอะไรก้ออร่อยไปหมด มีสลัด เป็น side dish  ตัวมันบดอร่อยมาก อย่างสั่งต่างหากมากินอีกจานนึงเลยต่างหาก 

พิซซ่าญี่ปุ่นก็มีนะ  วันนี้สั่งเป็น minceyaki เครื่องเป็นหมูสับ กะหล่ำปลี ยากิโซบะ ปลาหมึก ไข่แดงไม่สุก ตักขึ้นมากยืดมาก จานนี้ซอสค่อนข้างเข้มข้นเลย แต่ก็อร่อยดีนะ ชอบชอบ

ยังมีเมนูหลายอย่างมารวมแจม พอราคาไม่แพง เราก้อสามารถสั่งหลายอย่างมาทานอร่อยเพลินๆ  เช่น แซลมอนซาชิมิ (105): มี 5 ชิ้น สดใช้ได้,  California maki (165): หั่นแบ่งได้ 10 ชิ้น อร่อยดี, ปลาหิมะย่างเกลือ (335) 

ไอศครีม home made ลูกละ 75  มี 3 รส:  Dark chocolate ,  rum raisin , Strawberry cream cheese  ถูกใจทั้งสามรสเลย ไอศครีมเนื้อเนียนอร่อยเข้มข้นรสชาติดีมาก 

โดยรวม ถือว่าเป็นร้านอาหารญี่ปุ่นมีเอกลักษณ์เฉพาะตัว ถ้าคิดอยากทานอาหารญี่ปุ่นแบบแตกต่าง แถวย่านข้าวสารแนะนำเลยค่ะ

พิกัดร้าน อยู่ในซอยข้าง Starbucks ข้าวสาร (หันหน้าเข้า  starbucks ซอยด้านขวามือ) จอดรถเสียเงินในวัดฝั่งตรงข้ามได้ 
